Kate Hudson

Kate Garry Hudson (s. 19. huhtikuuta 1979 Los Angeles, Kalifornia) on yhdys­valtalainen näyttelijä ja laulaja-lauluntekijä. Hudson nousi julkisuuteen saatuaan Oscar-ehdokkuuden vuonna 2000 elo­kuvasta Melkein julkkis. Hudson sai toisen Oscar-ehdokkuutensa elokuvasta Song Sung Blue (2025).

 Varhainen elämä 
Kate Hudson syntyi Los Angelesissa 1979. Hänen vahmpenasa ovat Oscar-palkittu näyttelijä Goldie Hawn ja isä muusikko ja näyttelijä Bill Hudson. Hudsonin vanhemmat erosivat, kun Kate oli puolentoista vuoden ikäinen. Katen kasvatti hänen äitinsä ja tämän pitkäaikainen kumppani Kurt Russell. Katella on veli Oliver Hudson ja useampia sisarpuolia, kuten näyttelijä Wyatt Russell.

 Ura 
Hudson päätti jo teini-ikäisenä ryhtyä näyttelijäksi ja hankki itselleen agentin. Hänellä oli jo vuonna 1996 vieraileva rooli draamasarjassa Viiden juttu. Hudson olisi päässyt sisään New Yorkin yliopiston Tischin taidekouluun, mutta hän lykkäsi sisäänkirjautumista keskittyäkseen ”näyttelemiseen, koe-esiintymisiin ja laulamiseen”. Hän ei lopulta aloittanut opintojaan, koska hän sai alkoi saada elokuvarooleja. Hudsonin ensimmäinen elokuvarooli oli itsenäisessä elokuvatuotannossa Desert Blue (1998), jossa oli mukana muitakin nuoria näyttelijöitä, kuten Christina Ricci, Casey Affleck ja Brendan Sexton III. Hän näytteli myös huonot arviot saaneessa komediassa 200 Cigarettes (1999).

Hudsonin läpimurto oli Melkein julkkis (2000), joka oli ohjaaja-käsikirjoittaja Cameron Crowen omaelämäkerrallinnen elokuva. Hudsonin sai alkujaan siitä pienemmän sivuroolin, mutta Sarah Polleyn luovuttua Penny Lanen roolista Hudson sai paikan Band-Aids-nimisten bändäreiden johtohahmona. Hudsonin roolisuoritus toi hänelle Golden Globen ja parhaan naissivuosan Oscar-ehdokkuuden.

Hudson teki Melkein julkkiksen jälkeen kymmeniä elokuvia lyhyen ajan sisään. Hän näytteli vuonna 2000 Tohtori T ja naisissa ja vuonna 2001 draamassa Valkoinen sulka. Hän oli vuonna 2003 pääroolissa romanttisissa komedioissa Kuinka hukata kundi 10 päivässä ja Alex & Emma. Ensin mainitussa hänen vastinparinsa oli Matthew McConaughey ja jälkimmäisessä Luke Wilson. Hudsonin seuraavia elokuvia olivat Kasvukipuja (2004), Sinä, minä ja Dupree (2006), Fool’s Gold – kultaakin kalliimpaa (2008), Morsianten sota (2009), Tappaja sisälläni (2010) ja Rakkaus lainassa (2011).

Hudsonilla oli tuotantokaudella 2012–2013 toistuva rooli televisiosarjassa Glee. Sen jälkeen hän näytteli elokuvassa Rock the Kasbah (2015) ja ääninäytteli animaatiossa Kung Fu Panda 3 (2016). Hudson palasi 2016 seuraavaksi romanttisiin komedioihin tekemällä elokuvan Mother’s Day, ja samana vuonna hän näytteli katastrofielokuvassa Deepwater Horizon. Hän oli mukana myös elokuvassa Marshall (2017).

Hudsonin elokuva Music (2021) sai huomattavan paljon kritiikkiä. Muusikko Sian ohjaamassa elokuvassa Hudson näyttelee toipuvaa alkoholistia, joka pyydetään ottamaan siskopuolensa, joka on puhumaton autisti. Elokuvaa kritisoitiin huomattavasti, siitä että Musicia näyttelee neurotyypillinen Maddie Ziegler. Music kuvattiin jo vuonna 2017, ja Hudson sai siitä yllättäen Golden Globe -ehdokkuuden.

Hudson oli vuonna 2020 keskellä koronasulkuja pohtinut elämänsä suuntaa ja harmitellut, ettei ollut vielä levyttänyt albumia. Aina oli tullut eteen jotain, ja hänelle oli myös sanottu, että 30-vuotias on jo ”liian vanha”. Hudson päätti alkaa suostua lauluesiintymisiin, ja hän muun muuassa esitti Zoomissa hyväntekeväisyystapahtumassa Katy Perryn kappaleen ”Firework”. Yhtyeen 4 Non Blondes solisti Linda Perry kuuli esiintymisen ja vakuuttui siitä. Perry ja Hudson alkoi tehdä yhteistyötä, ja Hudsonin esikoisalbumi Glorious ilmestyi vuonna 2024. Albumi yhdistelee Americanaa, poppia, diskoa ja vanhaa rock and rollia.

Hudson näytteli vuonna 2021 Apple TV:n draamasarjan Truth Be Told toisella tuotantokaudella. Samana vuonna ilmestyi myös elokuva Mona Lisa and the Blood Moon. Hudsonin vuoden 2022 elokuvia olivat A Little White Lie ja Rian Johnsonin ohjaama Glass Onion: Veitset esiin -mysteeri, joka on jatko-osa vuoden 2019 mysteerielokuvalle Veitset esiin – kaikki ovat epäiltyjä.

Hudson sai roolistaan elokuvassa Song Sung Blue muun muassa parhaan naispääosan Oscar-ehdokkuuden sekä Golden Globe-, Actor- ja Bafta-ehdokkuuden. Hän näyttelee Claire Sardinaa, ja elokuva kertoo Neil Diamond -tribuuttiyhtyeen tositarinaa.

 Yksityiselämä 

Hudson avioitui muusikko Chris Robinsonin kanssa vuonna 2000. Heillä on vuonna 2004 syntynyt lapsi. Parin asumu­sero alkoi elo­kuussa 2006 ja Robinson haki avio­eroa saman vuoden marras­kuussa. Keväästä 2010 Hudson seurusteli Muse-yhtyeen laulajan Matthew Bellamyn kanssa. Hudson ja Bellamy kihlautuivat 24. huhti­kuuta 2010 New Yorkissa ja heille syntyi poika vuonna 2011. Pari erosi joulu­kuussa 2014. Vuonna 2016 Hudson alkoi seurustella Danny Fujikawan kanssa. Heidän tyttärensä syntyi 2019.

 Filmografia 

 Elokuvat Vuosi Nimi Rooli 1998  Desert Blue  Skye David­son 1999  200 Cigarettes  Cindy 2000  Tohtori T ja naiset  Dee Dee Travis Melkein julkkis  Penny Lane Pelkkää puhetta (Gossip)  Naomi Preston Ihana Adam (About Adam)  Lucy Owens 2001  Ricochet River  Lorna 2002  Valkoinen sulka  Ethne Eustace 2003  Le Divorce – avioero ranskalaisittain  Isabel Walker Alex & Emma  Emma Dins­more Kuinka hukata kundi 10 päivässä  Andie Ander­son 2004  Kasvu­kipuja  Helen Harris 2005  The Skeleton Key  Caroline Ellis 2006  Sinä, minä ja Dupree  Molly Peter­son 2008  Fool’s Gold  Tess Finnegan Tyttösi sun ja mun  (My Best Friend’s Girl)  Alexis 2009  Morsianten sota  Liv Lerner Nine  Stephanie Necrophuros

 Elokuvat Vuosi Nimi Rooli 2010  Tappaja sisälläni  Amy Stanton 2011  Rakkaus lainassa  Darcy Rhone A Little Bit Of Heaven  Marley Corbett 2013  The Reluctant Fundamentalist  Erica 2014  Wish I Was Here  Sarah Bloom Good People  Anna Wright 2015  Rock the Kasbah  Merci 2016  Kung Fu Panda 3  Mei Mei  Mother’s Day  Jesse Deep­water Horizon  Felicia Williams 2017  Marshall  Eleanor Strubing2021  Music  Kazu ”Zu” Gamble Mona Lisa & the Blood Moon  Bonnie 2022  Glass Onion: Veitsen esiin -mysteeri (Glass Onion: A Knives Out Mystery)  Birdie Jay 2023  A Little White Lie  Simone Cleary 2025  Song Sung Blue  Claire Sardina

 Televisiosarjat Vuosi Nimi Rooli Jaksot 1996  Viiden juttu   Cory  ”Spring Breaks: Part 1” 1997  EZ Streets  Larraine Cahill   2012–2013  Glee  Cassandra July   2022  Truth Be Told  Micah Keith  10
 Televisioelokuvat Vuosi Nimi Rooli 2013  Clear History  Rhonda Haney

 Lähteet 

 Aiheesta muualla 

Luokka:Yhdysvaltalaiset näyttelijät
Luokka:Yhdysvaltalaiset laulaja-lauluntekijät
Luokka:Golden Globe -palkinnon saajat
Luokka:Vuonna 1979 syntyneet
Luokka:Elävät henkilöt
Luokka:Seulonnan keskeiset artikkelit